Rønnåsmyra naturreservat

Rønnåsmyra naturreservat er en eksentrisk høgmyr mellom Glomma og Hukusjøen nordvest i Grue kommune. Den er en av de få gjenværende eksentriske høgmyrene av noen størrelse. De fleste slike myrer er nå sterkt påvirket av inngrep. Myra er en nedbørsmyr, der vegetasjonen får tilførsel av vann kun fra nedbør. Det er ganske få plantearter som kan vokse på slike myrer. Det høyeste punktet er ved nordkanten, og sørover er det et mønster av lange forhøyninger eller strenger på tvers av fallretningen. På disse forhøyningene vokser det molte, røsslyng, tranebær og krekling. I de fuktigere partiene mellom strengene finner vi blant annet torvmyrull og soldogg samt flere torvmosearter. Rønnåsmyra er leveområde blant annet for de rødlistede fugleartene vipe (CR kritisk truet) og skogsnipe (EN sterkt truet). Dessuten brukes myra som rasteplass for traner. All vegetasjon, inkludert døde busker og trær er fredet mot enhver skade eller ødeleggelse, unntatt det som følger av fri ferdsel. Det samme gjelder fuglelivet inkludert reir og egg. Alle inngrep som innvirker på naturmiljøet er forbudt, herunder drenering, uttak eller utfylling av masse, oppføring av bygninger, framføring av luft- eller jordledninger samt kloakkledninger med mer. Referanser